বরিশালে নারী, শিশু ও মাদকদ্রব্য নিয়ন্ত্রনে কাজ করা স্বেচ্ছাসেবী সংস্থা টার্গেট পিপলস্ ফর ডেভেলপমেন্ট অর্গানাইজেশন (টিপিডিও)’র নির্বাহী পরিচালক মোহাম্মদ আলী বাবু মঙ্গলবার বিকেলে এক জরিপের বর্ননা দিয়ে জানান, বরিশালে গত নয় মাসে জেলা ও মেট্রোপলিটন এলাকার ১৪টি থানায় শিশু নির্যাতনের ঘটনায় মামলা দায়ের করা হয়েছে। তিনি আরও জানান, গত জানুয়ারি মাসে জেলার ১০ থানায় শিশু নির্যাতনের ঘটনায় তিনটি মামলা দায়ের করা হয়েছে। ফেব্রুয়ারী মাসে জেলার ১০ থানায় নয়টি। মার্চ মাসে মেট্রোপলিটন এলাকার চার থানায় একটি, জেলার ১০ থানায় ১৩টি শিশু নির্যাতনের ঘটনায় মামলা দায়ের করা হয়েছে।